Nochhär simmer wiiter Rechtig Mount Cook, heis do bes aber nor bes uf e Campingplatz vo Fairlie gschafft. Dete hömmer üs do im Campervan so rechtig igrechtet, si i de Chochi go zNacht choche (jeah,  äntlech esch säuber Choche weder eifacher) ond hei nochhär di erscht Nacht im Campervan verbrocht… S esch erstundlech guet gange ond gar ned so chaut gse, wi mer dänkt gha hei. (alles was us de 2 Decki + Lentuech gluegt het esch iischaut gse) Treck 77 het üs do ou ghoufe, usem Bett z cho: Warms Wasser im Thermos-Chrueg, Tassli met Kaffipulver drenn parat zom am Morge aus erschts izschänke ond no im Bett z trenke. Mer si do Rechtig Mt. Cook gfahre ond hei (Philipp) eigentlech wöue go wandere det hendere. Aber  es het do leider (Nadja ned soooo truurig) nonstop grägnet. Tja, si ömu dehende gse, hei Fotteli gmacht ond somet ous GPS uf üsere Charte…